hotchpotch/miracl-hf-unified huggingface dataset:
เอฟเอคัพ รอบชิงชนะเลิศ 2018
เอฟเอคัพ รอบชิงชนะเลิศ ปี 2018 เป็นรอบชิงชนะเลิศครั้งที่ 137 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 19 พฤษภาคม ค.ศ. 2018 ที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นการตัดสินกันระหว่าง แมนเชสเตอร์ ยูไนเต็ด และ เชลซี. ทีมชนะเลิศจะได้ผ่านเข้าสู่การแข่งขันฟุตบอล ยูฟ่ายูโรปาลีก ฤดูกาล 2018–19 ที่รอบแบ่งกลุ่ม.
เชลซี ในฐานะทีมจาก พรีเมียร์ลีก เข้าสู่ในรอบที่สามของเอฟเอคัพพบกับ นอริช ซิตี เมื่อวันที่ 7 มกราคม ที่ แคร์โรว์ โรด, จบลงด้วยการเสมอกัน 0–0. นัดรีเพลย์จัดขึ้นเมื่อวันที่ 18 มกราคม, และจบลงด้วยผลเสมอ 1–1 จากการทำประตูของ มีชี บัตชัวยี ในนาทีที่ 55 และ จามาล เลวิส ในนาทีที่ 90. เกมนี้ถูกซื้อในช่วงต่อเวลาพิเศษและการดวลลูกโทษ. ผลจบลงที่เชลซีชนะการดวลลูกโทษตัดสินโดย 5 ประตูต่อ 3. ในรอบสี่, พวกเขาพบกับทีมฝั่งตรงกันข้ามจากพรีเมียร์ลีก นิวคาสเซิล ยูไนเต็ด ที่สแตมฟอร์ด บริดจ์. สองประตูโดยบัตชัวยีและหนึ่งประตูจาก มาร์โกส อาลอนโซ ชนะในนัดนี้ 3–0. ในรอบห้า, เชลซีเผชิญหน้าพบกับทีมอื่นจาก อีเอฟแอลแชมเปียนชิป, ฮัลล์ ซิตี. 2 ประตูจาก วีเลียง, และคนละหนึ่งประตูสำหรับ เปโดร และ ออลีวีเย ฌีรู มองเห็นชัยชนะของพวกเขา 4–0 ในค่ำคืนนั้น. ในรอบก่อนรองชนะเลิศ, พวกเขาออกไปเยือน คิงเพาเวอร์สเตเดียม ที่จะเผชิญหน้า เลสเตอร์ ซิตี. หนึ่งประตูสำหรับเชลซีได้มาจาก อัลบาโร โมราตา และการตามยิงตีเสมอของเลสเตอร์ได้มาจาก เจมี วาร์ดี ซื้อให้เกมนัดนี้ไปลุ้นกันจนถึงช่วงต่อเวลาพิเศษ. ในครึ่งเวลาแรกของการต่อเวลาพิเศษ, ตัวสำรองอย่าง เปโดร ถูกส่งมาจากที่นั่งสำรองข้างสนามและเป็นผู้ทำประตูชัยส่งให้เชลซีผ่านเข้าสู่รอบรองชนะเลิศที่เวมบลีย์เพื่อที่จะได้เผชิญหน้ากับ เซาแทมป์ตัน. ในรอบรองชนะเลิศของเอฟเอคัพ, ประตูจากสองกองหน้า ฌีรู และ โมราตา เพียงพอต่อการที่เห็นเซาแทมป์ตันตกรอบด้วยสกอร์ 2–0 ส่งให้เชลซีกลับคืนสู่เอฟเอคัพ นัดชิงชนะเลิศเป็นฤดูกาลที่สองติดต่อกัน. เชลซีกำลังแสวงหาชัยชนะครั้งที่แปดเอฟเอคัพของพวกเขา, ซึ่งจะเห็นพวกเขาร่วมกันกับทอตนัม ฮอตสเปอร์ในการถูกจารึกเข้าทำเนียบเกียรติยศตลอดกาล.
แมนเชสเตอร์ ยูไนเต็ดในฐานะทีมจาก พรีเมียร์ลีก เข้าสู่การแข่งขันในรอบที่สาม, โดยที่พวกเขาถูกจับสลากเล่นในบ้านพบกับทีมจาก อีเอฟแอลแชมเปียนชิป ดาร์บี เคาน์ตี. ที่สนาม โอลด์แทรฟฟอร์ด, ยูไนเต็ด ชนะ 2–0 กับประตูจาก เจสซี ลินการ์ด และ โรเมลู ลูกากู. ในรอบต่อไป, ยูไนเต็ดถูกจับสลากพบกับทีมจาก อีเอฟแอลลีกทู เยโอวิล ทาวน์ ออกไปเยือน. ที่สนาม ฮูอิช พาร์ก พวกเขาเอาชนะ 4–0 กับประตูจาก มาร์คัส แรชฟอร์ด, อันเดร์ เอร์เรรา, เจสซี ลินการ์ด และ ลูกากู. ในรอบที่ห้า, แมนเชสเตอร์ ยูไนเต็ดได้ถูกจับสลากพบกับทีมร่วมพรีเมียร์ลีก ฮัดเดอส์ฟีลด์ ทาวน์ ออกไปเยือนที่สนาม สนามกีฬาจอห์นสมิทส์. พวกเขาได้เดินก้าวหน้าต่อไปหลังจากสองประตูจากลูกากูในชัยชนะ 2–0. ในรอบ 8 ทีมสุดท้าย, พวกเขาลงเล่นพบกับทีมจากพรีเมียร์ลีก ไบรตัน แอนด์ โฮฟ อัลเบียน ที่สนามโอลด์แทรฟฟอร์ด. แมนเชสเตอร์ ยูไนเต็ดก้าวเข้าสู่รอบรองชนะเลิศได้สำเร็จหลังจากเก็บชัยชนะได้ 2–0 กับประตูจากลูกากู และ เนมันยา มาติช. ในรอบรองชนะเลิศที่ สนามกีฬาเวมบลีย์ พบกับคู่อริจากพรีเมียร์ลีก ทอตนัม ฮอตสเปอร์, แมนเชสเตอร์ ยูไนเต็ด สามารถลุ้นเอื้อมไปถึงนัดชิงชนะเลิศครั้งที่ 20 ของพวกเขาหลังจากการกลับมาจากตามหลังสู่ชัยชนะ 2–1 โดยแต่ละประตูได้มาจาก อาเลกซิส ซานเชซ และ เอร์เรรา. แมนเชสเตอร์ ยูไนเต็ด กำลังมองถึงแมตช์ ของอาร์เซนอล ในการเก็บสถิติของการคว้าถ้วยชนะเลิศเอฟเอคัพเป็นสมัยที่ 13.
ไฟของนักบุญเอลโม
ไฟของนักบุญเอลโม () เป็นปรากฎการณ์ในทางสภาพอากาศอย่างหนึ่ง ที่พลาสมาแบบส่องสว่างถูกสร้างขึ้นจากปรากฏการณ์โคโรนาซึ่งเป็นการปล่อยประจุไฟฟ้าจากวัตถุที่มีปลายแหลม ในสภาพบรรยากาศที่มีสนามแม่เหล็กสูง (เช่น ในขณะที่กำลังมีพายุ หรือในระหว่างการระเบิดของภูเขาไฟ) แสงไฟของนักบุญเอลโมจะปรากฎเป็นแสงเรืองสีฟ้าสดใส หรือเป็นสีม่วง และมักมีลักษณะเป็นแสงพวยพุ่งออกจากวัตถุที่เป็นแท่งยาว ๆ หรือมีปลายแหลม เช่น เสากระโดงเรือ บราลี ส่วนยอดของปราสาท จนไปถึงปลายปีกเครื่องบิน
"ไฟของนักบุญเอลโม" ถูกตั้งชื่อตามนักบุญเอราสมุส แห่งฟอร์เมีย (St. Erasmus of Formia) ซึ่งชาวอิตาลีเรียกว่า นักบุญเอลโม โดยถือกันว่าท่านเป็นนักบุญผู้คุ้มครองกะลาสีและนักเดินเรือ
ปรากฎการณ์ "ไฟของนักบุญเอลโม" เป็นที่รู้จักกันมาแต่สมัยกรีกโบราณ โดยนักเดินเรือชาวกรีกเรียกแสงประเภทนี้ว่า "เฮเลแน" () หากปรากฎเป็นแสงเดี่ยว ๆ แต่จะเรียกว่า คาสตอร์กับโพลีเดวเคส (Kastor and Polydeukes) หากเกิดขึ้นเป็นปรากฎการณ์แสงคู่ (ซึ่งเป็นชื่อของฝาแฝดผู้เป็นพี่น้องกับเฮเลน ราชินีของชาวสปาร์ตา)
โมโนเซ็กชวล
โมโนเซ็กชวล () คือผู้ที่มีความรักโรแมนติกหรือแรงดึงดูดทางเพศกับเพศเดียวหรือสถานะเพศเดียวเท่านั้น คนที่เป็นโนโนเซ็กชวลนั้นจะเป็นคนรักต่างเพศหรือรักร่วมเพศก็ได้ ในการพูดคุยเรื่องรสนิยมทางเพศนั้น คำว่าโมโนเซ็กชวลมีไว้เพื่อใช้แยกแยะออกจากไบเซ็กชวล หรือแพนเซ็กชวลเท่านั้นและเพศอื่น ๆ หรือการเป็นกลางทางเพศ โมโนเซ็กชวลบางครั้งถูกมองว่าเป็น คำที่เสื่อมเสียหรือใช้โจมตีกลุ่มคนที่เป็นโมโนเซ็กชวลเองโดยเฉพาะชายเกย์และเลสเบี้ยน
รายงานคินซีพบว่าในประสบการณ์การมีความเสียวสุดยอดทางเพศนั้นกว่าร้อยละ 63 ของผู้ชายและร้อยละ 87 ของผู้หญิงอธิบายว่าตนเป็นคนรักร่วมเพศเท่านั้นหรือรักต่างเพศเท่านั้น ฉะนั้นจึงนับว่าเป็นโมโนเซ็กชวล
คำว่า "โมโนเซ็กชวล" ถูกใช้เพื่อเปรียบเทียบกับพอลีแอเมอรี(บางครั้งอาจสับสนกับพอลีเซ็กชวล) ที่สือถึงคนที่มีความต้องการมีความสัมพันธ์ทางเพศกับคนมากกว่าหนึ่งคน ภายใต้นิยามนี้คนที่เป็นโมโนเซ็กชวลนั้นจึงหมายถึงคนที่มีความปรารถนาที่จะมีสัมพันธ์ทางเพศกับคนเพียงคนเดียวและ (เหมือนพอดีแอเมอรี) จะเป็นรักร่วมเพศ รักสองเพศหรือรักต่างเพศก็ได้
แซลลี ฟิลด์
แซลลี มาร์กาเรต ฟิลด์ (; เกิด 6 พฤศจิกายน ค.ศ. 1946) เป็นนักแสดงและผู้กำกับชาวอเมริกัน ฟิลด์เริ่มแสดงในละครซิตคอมเรื่อง "กิดเจ็ต" (1965–66), "เดอะฟลายอิงรัน" (1967–70), และ "เดอะเกิร์ลวิธซัมติงเอ็กซ์ตรา" (1973–74) เธอเริ่มแสดงภาพยนตร์ในปี ค.ศ. 1977 ในเรื่อง "สโมกีย์แอนด์เดอะแบนดิต" ต่อจากนั้นก็ได้แสดงในภาพยนตร์ดราม่าเรื่อง "นอร์ม่า เร ไม่มีคำว่าแพ้สำหรับฉัน" ที่ทำให้เธอชนะรางวัลออสการ์ สาขานักแสดงนำหญิงยอดเยี่ยม เธอยังได้เข้าชิงรางวัลลูกโลกทองคำจากการแสดงในเรื่อง "หล่อนมีนามปากกาว่าโหด" (1981) และ "คิสมีกูดบาย" (1982) ่ก่อนที่เธอจะได้รับรางวัลออสการ์ สาขานักแสดงนำหญิงยอดเยี่ยมเป็นครั้งที่สองจากเรื่อง "เพลซส์อินเดอะฮาร์ต" (1984) และได้เข้าชิงรางวัลลูกโลกทองคำอีกครั้งจากเรื่อง "เมอร์ฟีส์โรมานซ์" (1985) และ "สานดวงใจดอกไม้เหล็ก" (1989)
ในต้นคริสต์ทศวรรษ 1990 ฟิลด์ปรากฏในภาพยนตร์หลายเรื่อง รวมไปถึงภาพยนตร์เรื่อง "เราจะไม่พรากจากกัน" (1991) และ "คุณนายเด๊าท์ไฟร์ พี่เลี้ยงหัวใจหนุงหนิง" (1993) ที่แสดงนำร่วมกับโรบิน วิลเลียมส์ ก่อนที่จะได้เข้าชิงรางวัลแบฟตาเป็นครั้งแรกในสาขานักแสดงสมทบหญิงยอดเยี่ยมจากการแสดงในภาพยนตร์เรื่อง "ฟอร์เรสท์ กัมพ์ อัจฉริยะปัญญานิ่ม" (1994) ในต้นคริสต์ทศวรรษ 2000 เธอยังมีบทบาทในภาพยนตร์โทรทัศน์แนวการแพทย์เรื่อง "อีอาร์" ของทางช่องเอ็นบีซี ซึ่งทำให้เธอชนะรางวัลไพรม์ไทม์เอ็มมีอะวอดส์ในสาขานักแสดงรับเชิญหญิงยอดเยี่ยม ประเภทซีรี่ส์ดรามา ประจำปี ค.ศ. 2001 ในช่วงปี ค.ศ. 2006 ถึง 2011 เธอได้รับบทเป็นนอรา วอล์กเกอร์ ตัวละครนำในภาพยนตร์โทรทัศน์ทางช่องเอบีซีเรื่อง "บ้านแห่งรัก สายใยนิรันดร์" ที่ทำให้เธอชนะไพรม์ไทม์เอ็มมีอะวอดส์ สาขานักแสดงนำหญิงยอดเยี่ยมประเภทซีรี่ส์ดรามาเป็นครั้งแรก ต่อมาฟิลด์ได้แสดงเป็นแมรี ท็อดด์ ลินคอล์นในภาพยนตร์อิงประวัติศาสตร์เรื่อง "ลินคอล์น" (2012) จากการแสดงเรื่องนี้ ทำให้เธอถูกเสนอชื่อเข้าชิงรางวัลออสการ์และรางวัลลูกโลกทองคำสาขานักแสดงสมทบหญิงยอดเยี่ยมอีกด้วย เธอยังเคยรับบทเป็นเมย์ ปาร์คเกอร์ในภาพยนตร์ซูเปอร์ฮีโรเรื่อง "ดิ อะเมซิ่ง สไปเดอร์แมน" (2012) และภาคต่อ "" (2014) ในปี ค.ศ. 2015 เธอแสดงร่วมกับแมกซ์ กรีนฟีลด์ในภาพยนตร์รักตลกเรื่อง "สวัสดี ชื่อของฉันคือ ดอริส"
ในฐานะผู้กำกับ ฟิลด์เป็นที่รู้จักจากภาพยนตร์โทรทัศน์เรื่อง "เดอะคริสต์มาสทรี" (1996), ตอนหนึ่งของมินิซีรีส์ทางช่องเอชบีโอปี ค.ศ. 1998 เรื่อง "ฟอร์มดิเอิร์ธทูเดอะมูน" รวมถึงภาพยนตร์สารคดีเรื่อง "บิวตีฟูล" ในปี ค.ศ. 2014 ฟิลด์มีดวงดาวบนฮอลลีวูดวอล์กออฟเฟมหนึ่งดวง ดาวของเธอตั้งอยู่ด้านหน้าของพิพิธภัณฑ์หุ่นขี้ผึ้งฮอลลีวูด
บุคคลที่เสียชีวิตในปี พ.ศ. 2550
ด้านล่างนี้เป็นบุคคลที่เสียชีวิตในปี พ.ศ. 2550
บุคคลที่เสียชีวิตในปี พ.ศ. 2549
ด้านล่างนี้เป็นบุคคลที่เสียชีวิตในปี พ.ศ. 2549
แขวงโยโดงาวะ
แขวงโยโดงาวะ () เป็น 1 ใน 24 แขวงของเมืองโอซากะ ประเทศญี่ปุ่น
จังหวัดซามาร์
จังหวัดซามาร์ หรือชื่อเดิม จังหวัดคันลูรังซามาร์ เป็นจังหวัดในเขตซีลางังคาบีซายาอัน ประเทศฟิลิปปินส์ เมืองหลักคือคัตบาโลกัน มีอาณาเขตติดต่อกับจังหวัดฮีลากังซามาร์, จังหวัดซีลางังซามาร์, จังหวัดเลเต และอ่าวเลเต ซึ่งจังหวัดซามาร์สามารถเชื่อมต่อกับจังหวัดเลเตผ่านทางสะพานซันฮัวนิโค
ในปี ค.ศ. 1768 จังหวัดเลเตและจังหวัดซามาร์เคยอยู่รวมกันเป็นจังหวัดซามาร์ (จังหวัดเก่า) ต่อมาในปี ค.ศ. 1965 ได้มีการแยกจังหวัดฮีลากังและซีลางังซามาร์ออกไป
กิจกรรมทางเศรษฐกิจได้แก่เกษตรกรรมและประมง ในวันที่ 8 พฤศจิกายน ค.ศ. 2013 ตัวจังหวัดได้รับผลกระทบจากพายุไต้ฝุ่นไห่เยี่ยน (โยลันดา) ซึ่งสร้างความเสียหายแก่เมืองบาเซและมาราบุต
ไอวิลออลเวส์เลิฟยู
"ไอวิลออเวย์เลิฟยู" () เป็นเพลงในปี ค.ศ. 1973 ที่ประพันธ์และบันทึกเสียงโดยนักร้อง-นักแต่งเพลงชาวอเมริกัน ดอลลี พาร์ตัน ฉบับแนวคันทรีของเธอ วางหน่ายในปี ค.ศ. 1974 ผ่านสังกัดอาร์ซีเอเรคเคิดส์ เธอเขียนเพลงนี้เพื่อเป็นการอำลาให้แก่ พอร์เตอร์ วาโกเนอร์ ซึ่งเขาเป็นพิธีกรร่วมกับเธอในรายการ "เดอะพอร์เตอร์วาโกเนอร์โชว์" ที่ตัดสินใจยุติบทบาทเพื่อมุ่งเน้นงานเดี่ยว
"ไอวิลออลเวย์เลิฟยู" ฉบับของพาร์ตัน ประสบความสำเร็จเชิงพาณิชย์ ขึ้นสูงสุดอันดับหนึ่งบนชาร์ต"บิลบอร์ด" ฮอตคันทรีซองส์ ถึงสองครั้ง ครั้งแรกในเดือนมิถุนายน ค.ศ. 1974 และครั้งที่สองในเดือนตุลาคม ค.ศ. 1982 ต่อมาเธอได้บันทึกเสียงซ้ำเพื่อรวมอยู่ในอัลบั้มเพลงประกอบภาพยนตร์เรื่อง "เดอะเบสต์ลิตเทิลฮอร์เฮาส์อินเท็กซัส" ทำให้พาร์ตันกลายเป็นนักร้องคนแรกที่มีเพลงขึ้นอันดับหนึ่งถึงสองครั้งจากเพลงเดียวกัน ต่อมาวิตนีย์ ฮิวสตันได้นำไปขับร้องใหม่ในแนวบัลลาดสำหรับประกอบภาพยนตร์ปี ค.ศ. 1992 เรื่อง "เดอะ บอดี้การ์ด เกิดมาเจ็บเพื่อเธอ" เพลงอยู่ในอันดับหนึ่งนาน 14 สัปดาห์บนชาร์ต "บิลบอร์ด" ฮอต 100 กลายเป็นหนึ่งในซิงเกิลที่ขายดีที่สุดตลอดกาล และถือเป็นซิงเกิลที่ขายดีที่สุดของนักร้องหญิงในประวัติศาสตร์เพลง "ไอวิลออเวย์เลิฟยู" ฉบับของฮิวสตัน กลับเข้าชาร์ต "บิลบอร์ด" ฮอต 100 หลังจากที่เธอเสียชีวิตในปี ค.ศ. 2012 กลายเป็นเพลงที่กลับเข้าชาร์ตใหม่สูงสุดที่อันดับสาม
จังหวัดเลเต
จังหวัดเลเต (หรือ จังหวัดฮีลากังเลเต; วาไร: Norte san/Amihanan nga Leyte; เซบัวโน: Amihanang Leyte; ) เป็นจังหวัดในเขตซีลางังคาบีซายาอัน ประเทศฟิลิปปินส์ ครอบคลุมพื้นที่ทางตอนเหนือของเกาะเลเต เมืองหลักตักโลบัน จังหวัดเลเตทางอยู่ทางทิศตะวันตกของเกาะซามาร์ ทิศเหนือของจังหวัดตีโมกเลเต และทิศใต้ของจังหวัดบีลีรัน จังหวัดเลเตเป็นที่รู้จักกันจากยุทธนาวีที่อ่าวเลย์เต ซึ่งเกิดขึ้นในสงครามโลกครั้งที่สอง และในวันที่ 8 พฤศจิกายน ค.ศ. 2013 ตัวจังหวัดต้องประสบพายุไต้ฝุ่นไห่เยี่ยน ซึ่งคร่าชีวิตผู้คนกว่า 1,000 คน คล้ายกับพายุหมุนเขตร้อนเทลมาที่เกิดขึ้นในปี ค.ศ. 1991
จังหวัดเลเตมีสนามบินเชิงพาณิชย์เพียงแห่งเดียว ตั้งอยู่ที่ตักโลบัน สนามบินแห่งนี้มีชื่อว่าท่าอากาศยานแดเนียล แซด โรมวลเดซ ซึ่งหนึ่งในสนามบินที่หนาแน่นที่สุดของประเทศ ให้บริการโดยสายการบินฟิลิปปินส์แอร์ไลน์และเซบูแปซิฟิก สามารถเดินทางไปยังเมืองหลักอย่างมะนิลาและเซบูซิตีได้
ส่วนท่าเรือทางทะเล ตั้งอยู่ตามสถานที่ต่าง ๆ ดังนี้
ช็อลโกตอร์ยาน
ช็อลโกตอร์ยาน () เป็นเมืองศูนย์กลางประจำเทศมณฑลโนกราด ซึ่งตั้งอยู่ทางภาคตะวันออกเฉียงเหนือของประเทศฮังการี ตัวเมืองอยู่บริเวณเชิงภูเขาคารันคส์ในเนินเขาเซอรัต สูงจากระดับน้ำทะเล 250 เมตร อยู่ห่างจากบูดาเปสต์ 120 กิโลเมตร และอยู่ห่างจาก Miskolc 70 กิโลเมตร ตัวเมืองล้อมรอบด้วยป่าและซากปราสาทโบราณ ซึ่งสามารถเดินทางไปท่องเที่ยวได้โดยรถโดยสารประจำทางจากตัวเมือง
บิลลิง (รัฐมอนแทนา)
บิลลิง เป็นเมืองที่มีประชากรมากที่สุดในรัฐมอนแทนา และเป็นศูนย์กลางของเขตมหานครบิลลิง มีประชากร 169,676 คน เมืองแห่งนี้มีพื้นที่การค้าที่มีผู้คนกว่าครึ่งล้าน
บิลลิงตั้งอยู่ทางตอนใต้ของรัฐ และเป็นศูนย์กลางของเทศมณฑลเยลโลว์สโตน ซึ่งมีประชากร 158,980 คนในปี ค.ศ. 2017 ต่อมาในปี ค.ศ. 2018 บิลลิงมีประชากร 111,150 คน ทำให้เป็นเพียงเมืองเดียวของรัฐที่มีประชากรมากกว่า 100,000 คน ตัวเมืองมีการพัฒนาเศรษฐกิจที่รวดเร็วและแข็งแกร่ง เหนือกว่าเมืองอื่น ๆ ของรัฐ พื้นที่บางส่วนของเขตมหานครก็มีการเติบโตที่สูงด้วย โดยเฉพาะย่านชานเมืองล็อควูด ที่มีการเติบโตถึง 57.8% ในช่วงปี ค.ศ. 2000-2010 ถือเป็นย่านที่มีการเติบโตสูงที่สุด บิลลิงรอดพ้นจากภาวะเศรษฐกิจตกต่ำของประเทศในช่วงปี ค.ศ. 2008–2012 และมีการพัฒนาน้ำมันทางตะวันออกของรัฐมอนแทนา และตะวันตกของรัฐนอร์ทดาโคตา เป็นการค้นพบแหล่งน้ำมันที่ใหญ่ที่สุดของสหรัฐ เช่นเดียวกันกับแหล่งน้ำมันหินดินดานทางตอนเหนือของบิลลิง แหล่งน้ำมันนี้ มีส่วนช่วยให้บิลลิงมีการเติบโตของเมืองที่รวดเร็ว แต่ก็ต้องประสบปัญหาราคาน้ำมันที่ตกต่ำในช่วงหลายปีที่ผ่านมา
บิลลิงมีสมญาว่า "นครแห่งเวทมนต์" เนื่องจากมีการเติบโตที่รวดเร็วนับตั้งแต่การก่อตั้งเมืองริมทางรถไฟในเดือนมีนาคม ค.ศ. 1882 ชื่อของเมืองตั้งชื่อตาม Frederick H. Billings อดีตประธานการรถไฟแปซิฟิกเหนือ บิลลิงเป็นหนึ่งในเขตการค้าขนาดใหญ่ของสหรัฐ และเป็นศูนย์กลางการกระจายสินค้าไปยังรัฐไวโอมิง รัฐนอร์ทดาโคตา และรัฐเซาท์ดาโคตา บิลลิงยังเป็นจุดหมายปลายทางของการค้าปลีก มีโรงแรมที่พักหลายแห่ง และเคยเป็นเจ้าภาพการประชุม คอนเสิร์ต กีฬา และงานอื่น ๆ
กลุ่มย่อยกล้าย
กล้ายแท้หรือ กลุ่มย่อยกล้าย เป็นกลุ่มของสายพันธุ์กล้วยในสกุล "Musa" อยู่ในกลุ่มจีโนม AAB กล้ายนั้นหมายถึงสายพันธุ์กล้วยที่ต้องรับประทานหลังจากทำให้สุกมากกว่าจะรับประทานดิบ หรืออาจจะหมายถึงกลุ่มย่อยของกล้วยอื่นๆ เช่น กล้ายแปซิฟิก กล้ายแท้ แบ่งย่อยเป็น 4 กลุ่ม ได้แก่ : กลุ่มสายพันธฺุ French, French Horn, False Horn และ Horn
ตัวอย่างสายพันธุ์ในแต่ละกลุ่ม:
ในราวทศวรรษ 2533 International Institute of Tropical Agriculture ตีพิมพ์คู่มือสำหรับนักวิทยาศาสตร์และเกษตรกรในการจัดจำแนกกล้ายในแอฟริกาตะวันตก ได้แก่
บัพเฟอร์วงกลม
บัพเฟอร์วงกลม () เป็นโครงสร้างข้อมูลประเภทหนึ่ง ซึ่งเป็นการจัดการข้อมูลในรูปแบบวงกลม แต่ขนาดหรือความจุของข้อมูลจะต้องจำกัดไม่สามารถเพิ่มขึ้นได้ หลักการทำงานส่วนใหญ่จะเป็นการเก็บข้อมูลแบบตามลำดับ จนข้อมูลเต็มก็จะทำการเพิ่มข้อมูลไปใหม่ โดยใช้หลักการ FIFO (FIRST IN FIRST OUT) หรือ มาก่อนก็ออกก่อนจะขึ้นอยู่กับขนาดของข้อมูลทั้งหมด ดังนั้นสรุปได้ว่า Big(o) = O(n) จะได้ว่า Best Case คือ ขนาดของข้อมูลมีน้อยที่สุดหรือไม่มีเลย และ Worst Case คือ ขนาดของข้อมูลมีมากที่สุด
ตัวอย่างการเขียนโปรแกรมด้วยภาษาไพทอน (Python)
class CircularBuffer:
O'Reilly Media. (2002). Implementing a Ring Buffer. Python Cookbook. Retrieved 30 April 2018.
การเรียงลำดับแบบโนม
การเรียงลำดับแบบโนม () เป็น ขั้นตอนวิธีการเรียงลำดับประเภทหนึ่ง หรืออีกชื่อหนึ่งคือ "Stupid Sort" มาจากหลักการที่ภูติโนม ซึ่งเป็นภูติตัวเล็กๆในที่อาศัยอยู่ในสวนได้ทำการจัดเรียงกระถางดอกไม้ โดยที่เขาพิจารณาตรงกระถางที่เค้าอยู่กับกระถางก่อนหน้า และถ้าทั้ง 2 อยู่ในตำแหน่งที่ถูกต้องแล้ว เขาจะย้ายไปดูกระถางถัดไป และถ้าเขาทำการสลับกระถางแล้ว เขาจะทำการกลับไปดูกระถางก่อนหน้าด้วย ถ้าไม่มีกระถางก่อนหน้า เขาจะย้ายไปยังกระถางถัดไปทันที ถ้าเขาย้ายไปจนไม่มีกระถางถัดไปแล้ว นั่นแสดงว่าเขาได้จัดเรียงกระถางดอกไม้เสร็จสิ้นแล้ว
ถึง Gnome Sort จะมี loop เดียว แต่ก็กลับไปทำตำแหน่งเดิมซ้ำ เมื่อเกิดการสลับข้อมูล ดังนั้น Big(o) = O(n^2) จะได้ Best Case คือ ข้อมูลเรียงใกล้จะเสร็จ หรือข้อมูลเรียงอยู่แล้ว และ Worst Case คือ ข้อมูลเรียงจากมากไปน้อย จะทำให้ต้องสลับทุกตัว และเปรียบเทียบทุกตัว
ตัวอย่างการเขียนโปรแกรมการเรียงลำดับแบบโนม ( Gnome Sort ) โดยใช้ภาษาไพทอน ( Python )
def gnomeSort(arr):
"Gnome Sort". GeeksforGeeks. Retrieved 30 April 2018.
เอเคบีโฟร์ตีเอตกรุ๊ป
เอเคบีโฟร์ตีเอตกรุ๊ป () หรือ วงน้องสาวของเอเคบีโฟร์ตีเอต หรือย่อสั้นลงว่า โฟร์ตีเอตกรุ๊ป หมายถึงวงน้องสาวของเอเคบีโฟร์ตีเอต ซึ่งเป็นกลุ่มไอดอลของประเทศญี่ปุ่น ที่มีแนวคิดหลักเหมือนกัน คือ "ไอดอลที่คุณสามารถพบได้" ปัจจุบันประกอบด้วยวงน้องสาว 5 วงที่ตั้งอยู่ทั่วประเทศญี่ปุ่น และวงน้องสาวต่างประเทศ 6 วงจากเมืองใหญ่ของทวีปเอเชียตั้งแต่อินโดนีเซีย จนถึง อินเดีย และเกาหลีใต้ โดยวงน้องสาวไม่เพียงแต่ปล่อยซิงเกิลของตัวเองเพียงอย่างเดียว แต่ยังสามารถแสดงในซิงเกิลและกิจกรรมของเอเคบีโฟร์ตีเอตได้อีกด้วย นอกจากนี้สมาชิกยังสามารถเข้าร่วมกิจกรรมประจำปีของเอเคบีโฟร์ตีเอตได้ เช่น การเลือกตั้งทั่วไปของเอเคบีโฟร์ตีเอต, วงน้องสาวที่อยู่นอกประเทศญี่ปุ่น จะปล่อยซิงเกิลโดยใช้เพลงของเอเคบีโฟร์ตีเอตในฉบับภาษาท้องถิ่น
เมื่อวันที่ 8 ธันวาคม พ.ศ. 2548 ยะซุชิ อะกิโมะโตะ ได้ก่อตั้งวงไอดอลญี่ปุ่น AKB48 ขึ้นที่เมืองอะกิฮะบะระโดยภายหลังวงนี้เป็นวงนำของ 48 กรุ๊ป หลังจากนั้น 3 ปีต่อมา วงน้องสาววงแรก SKE48 ก็ได้ก่อตั้งขึ้นเช่นเดียวกันที่เมือง นะโงะยะ และเป็นก้าวแรกของการขยายสาขาในเครือ 48 กรุ๊ป ต่อมาในปี 2552 ได้มีการก่อตั้งวงน้องสาวอีก 1 วงในชื่อ SDN48 ประจำเมืองอะกิฮะบะระ ประกอบด้วยสมาชิกที่อายุมากกว่า 20 ปี ซึ่งวงนี้เป็นวงเดียวในเครือที่ถูกปิดตัวลงในเวลาต่อมา เนื่องจากสมาชิกทุกคนได้จบการศึกษาเมื่อวันที่ 31 มีนาคม 2555 เมื่อเดือนตุลาคม 2553 ได้มีการก่อตั้งวง NMB48 ที่เมืองโอะซะกะ และ HKT48 ที่เมืองฟุกุโอะกะ ในเดือนตุลาคม 2554 และมีการก่อตั้งวง JKT48 ที่กรุงจาการ์ตาในเดือนพฤศจิกายนในปีเดียวกัน ถือว่าเป็นวงน้องสาวต่างประเทศครั้งแรกของเครือ 48 กรุ๊ป
ต่อมาได้มีการก่อตั้งวง SNH48 ขึ้นที่เซี่ยงไฮ้ในเดือนตุลาคม 2555 แต่อะกิโมะโตะได้ยุติสัญญาหลังจากที่พบว่าทางวงได้จัดตั้งวงน้องสาวขึ้นเองในประเทศจีน โดยได้มีการประกาศเกี่ยวกับสิ่งนี้ในเว็บไซต์อย่างเป็นทางการของ AKB48
เมื่อเดือนพฤศจิกายน 2556 ได้มีการดราฟท์เกินขึ้นครั้งแรก ซึ่งเปิดโอกาสให้กัปตันของแต่ละวงได้เลือกสมาชิกที่อยากจะให้เข้าวงตนเอง ต่อมามีการดราฟท์ครั้งที่ 2 ในปี 2558 และสำหรับวงน้องสาววงใหม่ SPR48 ประจำเมืองซัปโปะโระ อะกิโมะโตะได้เล่าถึงแผนที่จะจัดตั้งวงน้องสาววงนี้ขึ้นเมื่อช่วงปี 2556 แต่ปัจจุบันวงนี้ยังไม่มีแผนที่จะเปิดตัวในอนาคต
ในเดือนสิงหาคม 2558 ได้มีการเปิดตัววงน้องสาวอีกวงในชื่อ NGT48 ซึ่งเป็นวงแรกในเมืองนีงะตะ และในงานคอนเสิร์ตของ AKB48 เมื่อช่วงเดือนกุมภาพันธ์ 2560 ก็มีการเปิดตัววงน้องสาวใหม่ BNK48 ประจำกรุงเทพมหานคร และในปลายปีเดียวกัน STU48 ก็ได้ถือกำเนิดขึ้น ซึ่งวงนี้มีแหล่งกำเนิดเป็นภูมิภาคเซะโตอุจิ ไม่ใช่เป็นเมืองอย่างวงอื่น ๆ ในเครือ 48 กรุ๊ป
ในปี 2561 ได้มีการเปิดตัววง TPE48 ประจำกรุงไทเป และ MNL48 ประจำกรุงมะนิลา รวมถึงเปิดตัว AKB48 Team SH ประจำกรุงเซี่ยงไฮ้อีกด้วย
ในเดือนสิงหาคมเนื่องจากเรื่องการขาดทุนและข้อตกลงของสัญญา จึงปิดตัววงTPE48 โดยให้ฝ่ายบริหารทางประเทศญี่ปุ่นดูแลวงภายใต้ชื่อ AKB48 Team TP
ไทม์ไลน์เอเคบีโฟร์ตีเอตกรุ๊ป
งุลตรัมภูฏาน
งุลตรัมภูฏาน ( ; สัญลักษณ์: Nu. ; รหัสสากลตาม ISO 4217: BTN) เป็นสกุลเงินที่ใช้ในภูฏาน
เหรียญประกอบด้วย 20, 25, 50 เชอร์ตัม และ 1 งุลตรัม
ธนบัตรที่ใช้ในปัจจุบันประกอบด้วย ชนิดราคา 1, 5, 10, 20, 50, 100, 500, 1000 งุลตรัม
รูปทอง
รูปทอง เป็นละครโทรทัศน์แนวเมโลดราม่า จากปลายปากกาของ กฤษณา อโศกสิน
ในปี พ.ศ. 2561 ผลิตโดย บริษัท เก้ง กวาง แก๊งค์ จำกัด เขียนบทโทรทัศน์โดย มาวิน อักษรา กำกับการแสดงโดย เอกสิทธิ์ ตระกูลเกษมสุข นำแสดงโดย วรเวช ดานุวงศ์,ปฐมพงศ์ เรือนใจดี,จริญญา ศิริมงคลสกุล,สุทัตตา อุดมศิลป์,มยุรา เศวตศิลา,อัครวุฒิ มังคลสุต ออกอากาศทุกวันจันทร์ - อังคาร เวลา 20.20 - 21.35 น. เริ่มตอนแรกวันที่ 30 เมษายน พ.ศ. 2561 - 26 มิถุนายน พ.ศ. 2561 ต่อจากละครเรื่องแนวสุดท้าย
แถวลำดับแอลซีพี
longest common prefix array (LCP array) ถูกนำมาใช้ในปี 1993. โดย Udi Manber และ Gene Myers เพื่อปรับปรุง suffix array การทำงานของวิธีการค้นหาสตริงของพวกเขา โดยวิธีการคือ สมมุติให้มี อาร์เรย์ A: = [aab, ab, abaab, b, baab] เป็น suffix array อักษรที่ยาวที่สุดระหว่าง A [1] = aab และ A [2] = ab เป็นที่มีความยาว 1 ดังนั้น H [2] = 1 ทำนองเดียวกันใน LCP array ของ A [2] = ab และ A [3] = abaab เป็น ab ดังนั้น H [3] = 2
สมมุติให้มีว่าข้อความ S = banana ให้เราเรียงตามลำดับindex
นำข้อความมาทำเป็นอักษรย่อยแล้วเรียงตามindex
เรียงตามลำดับ ของอักษรย่อย S
จากนั้นให้เราหาจำนวนอักษรที่ยาวที่สุดของ ตามลำดับจะได้ LCP array
เราจะได้ LCP array ของ S = [0, 1, 3, 0, 0, 2]
ตัวอย่างภาษาไพทอน
def suffix_array(s):
def lcp_array(s):
LCP array from Suffix Array on geeksforgeeks
พอล อาร์. อับรามสัน (นักรัฐศาสตร์)
พอล อาร์. อับรามสัน (Paul R. Abramson) (28 พฤศจิกายน พ.ศ. 2480 - 12 กุมภาพันธ์ พ.ศ. 2561) เป็นนักรัฐศาสตร์ชาวอเมริกันและนักเขียน เป็นที่รู้จักจากงานวิจัยและงานเขียนเกี่ยวกับการเลือกตั้งในอเมริกัน ยุโรปและอิสราเอล และเป็นศาสตราจารย์ด้านรัฐศาสตร์ในมหาวิทยาลัยมิชิแกนสเตต
อับรามสันสำเร็จการศึกษาจากมหาวิทยาลัยวอชิงตันในเซนต์หลุยส์เมื่อ พ.ศ. 2502 และเข้าร่วมงานกับมหาวิทยาลัยแคลิฟอร์เนียระหว่าง พ.ศ. 2502 - 2503 เขาเข้าร่วมในกองทัพสหรัฐระหว่าง พ.ศ. 2503 - 2505 จากนั้นสำเร็จการศึกษาระดับปริญญาโท MA จากมหาวิทยาลัยแคลิฟอร์เนียร์ใน พ.ศ. 2504 และปริญญาเอกใน พ.ศ. 2510 จากนั้นจึงทำงานกับมหาวิทยาลัยมิชิแกนสเตตในภาควิชารัฐศาสตร์ในตำแหน่งผู้ช่วยศาสตราจารย์เมื่อ พ.ศ. 2510 ได้เลื่อนเป็นรองศาสตราจารย์ใน พ.ศ. 2514 และศาสตราจารย์ใน พ.ศ. 2520
ใน พ.ศ. 2539 เขาเป็นหนึ่งในนักรัฐศาสตร์ 12 คนที่ได้รับการเสนอชื่อเข้าสู่หอเกียรติยศของวารสาร American Political Science Review จากผลงานที่เขาตีพิมพ์เป็นจำนวนมากระหว่าง พ.ศ. 2497 - 2537
หนังสือที่เขียนโดยคนเดียว:
หนังสือที่ร่วมกันเขียน:อับรามสันได้เขียนหรือร่วมเขียนหนังสือทั้งสิ้น 13 บท และบทความในวารสาร 77 เรื่อง โดยตีพิมพ์ใน American Political Science Review13เรื่อง
เฟร็ด ดับเบิลยู. ริกส์
เฟร็ด ดับเบิลยู. ริกส์ (3 กรกฎาคม ค.ศ. 1917  – 9 กุมภาพันธ์ ค.ศ. 2008) เป็นนักรัฐศาสตร์และผู้ริเริ่มแนวคิดทฤษฎีเกี่ยวกับรัฐศาสตร์ รู้จักกันในผลงาน รัฐประศาสนศาสตร์เปรียบเทียบ โดยเฉพาะอย่างยิ่งโมเดลริกก์เซียน เคยเป็นอาจารย์พิเศษสาขารัฐศาสตร์ มหาวิทยาลัยฮาวาย
โรนัลด์ เทียร์สกี
โรนัลด์ เทียร์สกี (เกิด ค.ศ. 1944) เป็นอาจารย์สาขารัฐศาสตร์ แห่งวิทยาลัยอัมเฮร์ท รัฐแมสซาชูเซตส์เทียร์สกีเคยเป็นผู้อำนวยการโรงเรียนจอห์นฮอบกินส์นานาชาติ อยู่เมืองโบโลญญา ประเทศอิตาลี จบการศึกษาที่สหรัฐอเมริกาและประเทศฝรั่งเศส เขียนเรื่องนโยบายต่างประเทศอเมริกา ในภาษาฝรั่งเศสและอังกฤษ
His books include "François Mitterrand: A Very French President" (2003), "Euro-Scepticism" (2001), "France in the New Europe" (1994), "Ordinary Stalinism" (1985), and "French Communism 1920-1972" (1974).
His articles and editorials have appeared in "Foreign Affairs", the "New York Review of Books", "The New York Times", the "International Herald Tribune", "Le Monde", "Le Point", "Libération", and the "Wall Street Journal" (Europe).
Kiss Me Again จูบให้ได้ถ้านายแน่จริง
Kiss Me Again จูบให้ได้ถ้านายแน่จริง เป็นซีรีส์ภาคต่อ ซึ่งเป็นเนื้อเรื่องก่อนหน้าและคาบเกี่ยวกันกับ Kiss the Series รักต้องจูบ โดยมีเนื้อเรื่องดัดแปลงจากนิยายขายดี Set Kiss ของ Hideko_Sunshine (แสงอรุณ วรรณจู) อีก 4 เล่มที่เหลือ ได้แก่ "Violet Kiss ยัยแสนสวยช่วยรักษาแผลใจน้องชายจอมดื้อ", "Red Kiss ยัยแสนซนขอค้นหัวใจพี่ชายขี้อ้อน", "Peach Kiss ยัยแสนหวานกับแผนการจับหัวใจคุณหมอเจ้าเล่ห์" และ "Blue Kiss เพื่อนแก้เหงา" ผลิตโดยจีเอ็มเอ็มทีวี และ เฮ้าส์สตอรี่8 ออกอากาศทางช่องจีเอ็มเอ็ม 25 ทุกวันอาทิตย์ เวลา 20.30 - 21.45 น. เริ่มตอนแรกวันที่ 22 เมษายน พ.ศ. 2561
เรื่องราวชวน Kiss ของ 5 สาว พี่น้อง 5 แสนกำลังจะเริ่มต้นอีกครั้ง
แสนสวย (จินตนัดดา ลัมะกานนท์) พี่สาวคนโตสุดของบ้านที่กำลังคิดจะลืม โซ่ (พิรพัฒน์ วัฒนเศรษสิริ) อดีตแฟน แต่อยู่ ๆ ทั้งคู่ก็ดันต้องโคจรกลับมาร่วมงานกันอีกครั้ง และการเจอกันครั้งนี้มันทำให้ทั้งคู่ได้ทบทวนอีกที ว่าคิส!!ครั้งใหม่ จะหวานชื่นเหมือนคิส!!ครั้งเก่าหรือไม่
แสนซน (กัญญาวีร์ สองเมือง) พี่คนรองกับภารกิจจับเกย์ หมอแมท (ธนัชชัย วิจิตรวงศ์ทอง) ที่กำลังต้องสงสัยว่าแมนหรือเปล่า? แถมยังสนิทกับเพื่อนชายคนนึงมาก ๆ จนไม่คิดมองผู้หญิงคนไหนเลย แสนซนจึงต้องงัดหลากหลายวิธีมาเพื่อพิสูจน์ให้แน่ชัด และหลังจากนั้นก็จะต้องทำให้หมอแมทกลับมาแมนเต็ม100%ให้ได้ด้วย แค่คิส!!ก็ไม่ชัวร์แล้วว่าจะสำเร็จตามแผนได้หรือไม่
แสนหวาน (ศนันธฉัตร ธนพัฒน์พิศาล) คนน้องรองสุดท้าย สาวแว่นเด็กเรียนผู้ไม่สนใจความรัก ต้องมาเจอกับ หมออาร์ (จุฑาวุฒิ ภัทรกำพล) ที่มีความจำเป็นต้องขอให้แสนหวานมาแกล้งคบด้วย และการเป็นแฟนแบบหลอก ๆ ครั้งนี้ กำลังจะเปลี่ยนแปลงเป็นความจริงได้หรือเปล่า? จากคนสองคนที่มีความคิดและการใช้ชีวิตต่างกัน จะมีคิส!!ที่เข้ากันได้หรือไม่
พีท (ตะวัน วิหครัตน์) - เก้า (ฐิติภูมิ เตชะอภัยคุณ) สองเพื่อนสนิทในปัจจุบัน ที่มีอดีตขัดแย้งกันมาก่อน กำลังคิดปรับจูนความรู้สึกเพื่อหาทางเข้ากันให้ได้ในมหาวิทยาลัย โดยมีแก๊งเพื่อนอย่าง แสนดี (ลภัสลัล จิรเวชสุนทรกุล), ธาดา (จิรกิตติ์ ถาวรวงศ์) และ จูน (ณฉัตร จันทพันธ์) ที่จะต้องเรียนคณะเดียวกันไปตลอด แต่แล้วจู่ ๆ เหตุการณ์ที่ไม่คาดคิดก็เกิดขึ้น เมื่อพีทและเก้าคิส!!กันโดยบังเอิญ คราวนี้ความสัมพันธ์ของทั้งคู่จะเป็นบวกหรือเป็นลบ
...ต้องมาตามลุ้นกันต่อไป! ว่าเรื่องคิส ๆ ของแต่ละคู่จะออกมาเป็นแบบไหน ติดตามได้ในซีรีส์ Kiss Me Again "จูบให้ได้ ถ้านายแน่จริง"
มิสแกรนด์กาญจนบุรี
มิสแกรนด์กาญจนบุรี () เป็นการประกวดนางงามของจังหวัดกาญจนบุรี จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์กาญจนบุรีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์กาญจนบุรีคนปัจจุบัน คือ ชลธิชา แก้วบุตรดี ได้รับตำแหน่งเมื่อวันที่ 26 พฤษภาคม พ.ศ. 2561 ณ ห้างสรรพสินค้าโรบินสัน กาญจนบุรี2018: ชุดสุริยะฉัตรยุทธหัตถี ด้วยแนวคิดดินแดนแห่งพระอาทิตย์ตกดิน ที่หล่อเลี้ยงทุกชีวิตบนโลกและจักรวาลให้สมดุล จึงใช้สีแดงตัวแทนแห่งพระอาทิตย์ความหวัง สีทองคือความสมบูรณ์ของทรัพยากรธรรมชาติ สีดำ คือ ยืนหยัดมั่นคง กาญจนบุรียังเป็นประตูหน้าด่านในการทำศึกสงครามในอดีตนั่นคือ สงคราม 9 ทัพ จึงใช้รูปช้างเป็นสัญลักษณ์ยุทธหัตถี และยังเป็นประตูสู่ทวายนำการค้ามาสู่ไทยในปัจจุบัน ผู้ออกแบบ : ร้านนัมเบอวัน บาย ภรณ์พิฆเนศวร
2017: ชุดอนุสรณ์แห่งสันติภาพ แรงบันดาลใจมาจากสะพานข้ามแม่น้ำแคว สัญลักษณ์แห่งสันติภาพที่ทั่วโลกรู้จัก จุดเด่น คือการนำเอารูปทรงและลวดลายของโครงสะพาน มาตกแต่งบนตัวชุด มีการผสมผสานลายไทย มาใช้เป็นเครื่องประดับ ที่แสดงออกถึงรากเหง้าความเป็นไทย ปีกที่โบยบินพร้อมดวงแก้ว เพื่อนำพาดวงวิญาณของเหล่าเชลยศึกไปสู่อิสรภาพ
2016: ชุดไจติยะศรีนิล ที่มาของชุดนี้ มาจาก จังหวัด “กาญจนบุรี” ดินแดนแห่งยุทธภูมิในการปกป้องบ้านเมือง เจดีย์สามองค์เป็นสัญลักษณ์ และตราประจำจังหวัดกาญจนบุรี เป็นเครื่องหมายแสดงอาณาเขต และการทำศึกสงครามของบรรพชน ด้วยความสำคัญดังกล่าว จึงทำให้แรงบันดาลใจรังสรรค์ ชุดใจติยะ ศรีนิล เพื่อเชิดชูกษัตริย์ บรรพบุรุษ นักรบผู้กล้า ที่ปกปักรักษาผืนแผ่นดินไทย ให้ลูกหลานประดับตกแต่งด้วย”นิล” อัญมณีที่มากคุณค่าด้วยความหมาย และสิริมงคล ผสมผสานกับลายไทยให้ดูอ่อนโยน แต่ไม่อ่อนแอ เข้มแข็ง แต่ไม่แข็งกระด้าง บ่งบอกถึงความเชื่อ และศรัทธาในคราเดียวกัน ได้รับรางวัลรองชนะเลิศ ในการประกวดมิสแกรนด์ไทยแลนด์ 2016 และถูกนำไปใช้ในการประกวดมิสซูปราเนชันแนล 2016 ณ ประเทศโปแลนด์
จังหวัดคาราฟูโตะ
จังหวัดคาราฟูโตะ (樺太庁 Karafuto-chō), เรียกกันโดยทั่วไปว่า ซาฮาลินใต้ เป็นส่วนบริหารการปกครองของญี่ปุ่นที่สอดคล้องกับดินแดนญี่ปุ่นบนเกาะซาฮาลินทางตอนใต้ ตั้งแต่ปี ค.ศ. 1905 ถึง ค.ศ. 1945
ด้วยสนธิสัญญาพอร์ตสมัท ส่วนหนึ่งของเกาะทางตอนใต้ของบริเวณเส้นขนานที่ 50 องศาเหนือ ได้กลายเป็นอาณานิคมของญี่ปุ่นในปี ค.ศ. 1905 ในปี ค.ศ. 1907 จังหวัดคาราฟูโตะได้ถูกก่อตั้งขึ้น ซึ่งเมืองหลวงที่โอโตมาริ (大泊, ปัจจุบัน โครซาคอฟ) ในปี ค.ศ. 1905 และต่อมาเป็นโตโยฮาระ (豊原, ปัจจุบัน ยุจโน-ซาฮาลินสค์) ในปี ค.ศ. 1907 ในปี ค.ศ. 1945 ด้วยความพ่ายแพ้ของญี่ปุ่นในสงครามโลกครั้งที่สอง คาราฟูโตะได้ถูกยึดครองโดยกองกำลังทหารโซเวียตและส่วนบริหารการปกครองของญี่ปุ่นได้ยุติบทบาทลง จังหวัดคาราฟูโตะได้ถูกยกเลิกอย่างเป็นทางการด้วยกฎหมายนิติบุคคล เมื่อวันที่ 1 มิถุนายน ค.ศ. 1949 ตั้งแต่ปี ค.ศ. 1951 ส่วนทางตอนใต้ของซาฮาลินได้กลายเป็นส่วนหนึ่งของมณฑลซาฮาลินในสหภาพโซเวียต (ปัจจุบันคือรัสเซีย)
การรวมชาติเกาหลี
การรวมชาติเกาหลี () หมายถึง ความพยายามรวมชาติที่อาจเกิดขึ้นในอนาคตของสาธารณรัฐประชาธิปไตยประชาชนเกาหลี (เกาหลีเหนือ) กับสาธารณรัฐเกาหลี (เกาหลีใต้) และเขตปลอดทหารเกาหลีภายใต้รัฐบาลเดียวซึ่งจุดเริ่มต้นของความพยายามในการรวมประเทศเกิดขึ้นหลังจากการลงนามใน ปฏิญญาร่วมเหนือ–ใต้ 15 มิถุนายน เมื่อวันที่ 15 มิถุนายน ค.ศ. 2000 โดย คิม จอง อิล ผู้นำสูงสุดของเกาหลีเหนือในขณะนั้นและ คิม แด-จุง ประธานาธิบดีของเกาหลีใต้ในขณะนั้น
ชุดไทยเดิม
ชุดไทยเดิม เป็นเครื่องแต่งกายประจำชาติไทย มีประวัติความเป็นมาและเอกลักษณ์อันยาวนาน โดยสามารถแต่งกายได้ทุกเพศทุกวัย โดยผู้ชายจะสวมเสื้อราชปะแตนหรือเสื้อพระราชทาน นุ่งโจงกระเบน และสวมรองเท้า ส่วนการแต่งกายของผู้หญิงจะห่มสไบหรือสวมเสื้อปัด และนุ่งผ้าถุงหรือโจงกระเบน
เป็นผ้าที่มีความกว้างและบาง ใช้สำหรับพาดจากไหล่ซ้ายเฉียงลงทางขวาเพื่อปกปิดส่วนบนของร่างกาย มักจะนิยมใช้ในหมู่ผู้หญิงไทย และยังมีให้พบเห็นในผู้หญิงลาวและกัมพูชา
ซิ่น เป็นผ้านุ่งของผู้หญิง มีลักษณะที่แตกต่างกันไปตามท้องถิ่น ทั้งขนาด การนุ่ง และลวดลายบนผืนผ้า โดยมีการสวมใส่ในประเทศลาวและประเทศไทย โดยเฉพาะทางภาคเหนือและภาคอีสานของไทย
เป็นเครื่องแต่งกายของเพศหญิง มีลักษณะคล้ายกระโปรงยาว ใช้ปกปิดส่วนล่างของร่างกาย ใช้ทั้งหญิงไทยและหญิงในประเทศเพื่อนบ้าน ในประเทศกัมพูชา จะเรียกผ้านุ่งว่าซัมปอต
เป็นเสื้อที่นิยมสวมใส่โดยสตรีในภาคเหนือของประเทศไทย ประเทศลาว และประเทศอื่นๆ ในทวีปเอเชียตะวันออกเฉียงใต้ ซึ่งโดยมากมักนุ่งโดยผู้หญิงไทยวนล้านนา ไทลื้อ ลาวหลวงพระบาง และ ลาวเวียงจันทน์ เป็นต้น
เป็นผ้านุ่งที่ใช้ได้ทั้งเพศชายและเพศหญิง ซึ่งใช้สวมใส่ในประเทศไทยและประเทศเพื่อนบ้านเป็นจำนวนมาก วิธีการใส่คือ พาดชายผ้าแล้วตะเข็บไว้ที่ด้านข้าง เหนือน่องขาประมาณ 3 เมตร
เป็นเครื่องแต่งกายชายไทย ประกอบด้วยเสื้อสูทสีขาว คอตั้งสูง และมีกระดุมห้าเม็ด โจงกระเบน สวมถุงเท้ายาวถึงเข่า และรองเท้าหุ้มส้น ถูกนำมาใช้ครั้งแรกในรัชสมัยพระบาทสมเด็จพระจุลจอมเกล้าเจ้าอยู่หัว
วิลายะห์บอสเนีย
วีลายะห์บอสเนีย เป็นเขตการปกครองของออตโตมันบนแผ่นดินบอสเนีย สืบทอดจากเอยาเลต์แห่งบอสเนียหลังการก่อกำเริบของชาวบอสเนีย รัฐบาลกลางออตโตมันจึงยกเลิกระบบแลนด์ลอดร์และให้บอสเนียเป็นวีลายะห์ โดยที่แรกยังเป็นเพียง วีลายะห์บอสเนีย จนในปี ค.ศ.1883 ก็รวมกับเฮอร์เซโกวีนา เป็น วิลายะห์บอสเนียและเฮอร์เซโกวีนา มีอำนาจการปกครองทางพฤตินัยตั้งแต่ปี 1867–1878 จนกระทั่งออสเตรีย-ฮังการีได้เข้ายึดครองบอสเนียจากเหตุผลความอ่อนแอของออตโตมัน ทำให้บอสเนียเสียสูญและอาจกลายเป็นรัฐอิสระซึ่งจะเป็นอันตรายต่อออสเตรียในแง่ที่ว่ากลุ่มรัฐชาวสลาฟที่ออสเตรียปกครองอาจจะขอแยกดินแดน รัฐบาลวิลายะห์ดำรงในทางนิตินัยถึงปี 1908 จักรพรรดิแห่งออสเตรีย-ฮังการี ประกาศขึ้นเป็น พระมหากษัตริย์แห่งบอสเนีย และรวมบอสเนียเป็นรัฐร่วมประมุขกับออสเตรีย
ดินแดนใต้การปกครองร่วมบอสเนียและเฮอร์เซโกวีนา
ดินแดนใต้การปกครองร่วมบอสเนียและเฮอร์เซโกวีนา () อยู่ในการควบคุมของจักรวรรดิออสเตรีย-ฮังการี ในปี 1908 และ ก่อนหน้านั้นตั้งแต่ปี 1878 ก็เป็นดินแดนในการอารักขารักษาความสงบแทนจักรวรรดิออตโตมัน ราชอาณาจักรบอสเนียและเฮอร์เซโกวีนา ถูกสถาปนาเพื่อเป็นตำแหน่งพระราชาธิบดีของจักรพรรดิออสเตรียอีกตำแหน่งหนึง โดยจัดตั้งรัฐบาลที่ปกครองโดยชาวบอสนีแอก ชาวโครแอตและชาวสโลวีน และในช่วงสงครามโลกครั้งที่ 1 ก็เกิดการลอบปลงพระชนม์มงกุฎราชกุฎมารของออสเตรียในดินแดนแห่งนี้ เนื่องจากชาวเซิร์บและชาวมุสลิมบอสเนียบางกลุ่มต้องการแยกบอสเนียไปรวมกับเซอร์เบียเป็น ราชอาณาจักรยูโกสลาเวีย
ฮีปทวิภาค
ฮีปทวิภาค () เป็นโครงสร้างข้อมูลฮีปที่อยู่ในรูปแบบของต้นไม้แบบทวิภาค มักถูกใช้เพื่อจัดแถวคอยลำดับความสำคัญ
min heap จัดเรียงในรูปแบบของtree เป็นการจัดลำดับจากน้อยไปมากโดยใส่ฝั่งซ้ายไปขวา
max heap จัดเรียงในรูปแบบของtree เป็นการจัดลำดับจากมากไปน้อยโดยใส่ฝั่งซ้ายไปขวา
def heapify(array, n, i):
def heapSort(array):
บราวนิง ไฮ-พาวเวอร์
บราวนิง ไฮ-พาวเวอร์ () เป็นปืนพกกึ่งอัตโนมัติที่มีประสิทธิภาพและทรงพลังชนิดหนึ่งของโลก ออกแบบเมื่อปี พ.ศ. 2456 โดยจอห์น บราวนิง ผู้ผลิตและออกแบบอาวุธปืนชาวอเมริกัน ผลิตครั้งแรกในปี พ.ศ. 2475 โดยบริษัทผลิตอาวุธปืนเบลเยียมเอฟเอ็น (FN) และผลิตครั้งสุดท้ายในปี พ.ศ. 2560
ไฮพาวเวอร์ บรรจุกระสุนได้ 13 นัด มีขนาดกะทัดรัด ลักษณะของปืนได้นำปืนพกรุ่นลูเกอร์ และเอ็ม 1911 มารวมในกระบอกเดียวกัน ไฮพาวเวอร์ใช้กระสุนขนาด 9×19 มิลลิเมตร และ.40 สมิตร์แอนด์เวสสัน ผลิตออกมาหลายรุ่นไฮพาวเวอร์ นำมาใช้ครั้งแรกในสงครามโลกครั้งที่สอง เมื่อปี พ.ศ. 2483 และเป็นปืนพกที่นิยมใช้ในการทหารมาก่อนปี พ.ศ. 2533 จึงมีการผลิตออกมาเรื่อย ๆ โดนรุ่นปัจจุบันผลิตครั้งล่าสุดใน พ.ศ. 2560 และยังเป็นปืนพกมาตรฐานในกองทัพแคนาดา โดยใช้รุ่น MK1 นอกจากนี้ยังมีหลายประเทศผลิตปืนพกที่มีลักษณะคล้ายปืนพกรุ่นนี้ เช่น ประเทศอินโดนีเซีย
บราวนิง ไฮ-พาวเวอร์ มีรุ่นที่ผลิตหลายรุ่น แต่รุ่นที่เป็นที่รู้จักกันดี เช่น
ไฮเพาว์เวอร์ ถูกผลิตเป็นครั้งสุดท้ายในปี พ.ศ. 2560 จากนั้นก็ได้ขายลิขสิทธิ์และกรรมสิทธิ์ทั้งหมดให้แก่โรงงานยุทโธปกรณ์อิสโพธิ์, ประเทศอินเดีย
การจัดเรียงแบบลูป
Cycle Sort เป็นการจัดเรียงตัวเลขตามลำดับ โดยเอาตัวเลขในลำดับแรกเทียบกับตัวเลขลำดับถัดไปเรื่อยๆ จนตัวเลขตัวแรกที่เทียบตรงกับลำดับ เช่น ตัวเลขตัวแรกลำดับคือ5 เทียบกับ ตำแหน่งต่อไปเรื่อยจนถึงตำแหน่งที่5 ก็จะทำการสลับตำแหน่งให้ตัวเลขในตำแหน่งที่5นั้นไปอยู่ตำแหน่งแรก และเอาเลข5จากตำแหน่งแรกไปอยู่ตำแหน่งที่5 และทำเหมือนเดิมซ้ำไปเรื่อยๆจนทุกตัวอยู่ในตำแหน่ง
def cycleSort(array):
Nishant Singh;geeksforgeeks.cycle sort
ความไม่สงบในประเทศฝรั่งเศส พฤษภาคม ค.ศ. 1968
ปัญหาความวุ่นวายภายในฝรั่งเศส เดือนพฤษภาคม 1968 ถูกปกคลุมด้วยการประท้วงและนัดหยุดงานโดยเหล่านักเรียนและแรงงานในฝรั่งเศส เมื่อถึงเยือกแห่งจุดสูงสุด นำมาสู่ระบบเศรษฐกิจฝรั่งเศศชะงักตัวลง การประท้วงนำพาผู้นำกลัวการเกิดสงครามการเมืองหรือการปฏิวัติ รัฐบาลฝรั่งเศสได้หมดหน้าที่ หลังจากประธานาธิบดี ชาร์ล เดอ โกล แอบหลบหนีจากฝรั่งเศส การประท้วงมีสิ่งกระตุ้นด้วยศิลปะ ด้วยบทเพลง , ภาพ รอยขูดขีดเขียน , โปสเตอร์ และ สโลแกน
พฤษภาคม 1968 ได้มามีผลกระทบที่สำคัญต่อฝรั่งเศสหลังการเรียกร้องหลายทศวรรษ และได้การมาเป็นจุดเปลี่ยนทางวัฒนธรรม สังคม และศีลธรรมในประวัติศาสตร์ของฝรั่งเศส อแลง เจสมาร์ - หนึ่งในผู้นำในเวลานั้น ภายหลังได้มองว่าการเคลื่อนไหวประสบความสำเร็จ ในฐานะการปฏิวัติสังคม ไม่ใช่ในฐานะผลประโยชน์การเมือง
จินเจษฎ์ วรรธนะสิน
จินเจษฎ์ วรรธนะสิน ชื่อเล่น เจ้านาย เกิดเมื่อวันที่ 28 มิถุนายน 2544 นักร้องชายสัญชาติไทย-อเมริกัน เป็นที่รู้จักในวงกว้างจากผลงานเพลง คนละชั้น โดยปัจจุบันเจ้านายเป็นศิลปินของค่าย Jaymidi ซึงเป็นค่ายเพลงที่เจตริน วรรธนะสิน ตั้งขึ้น
จินเจษฎ์ วรรธนะสิน เป็นบุตรชายคนโตของเจตริน วรรธนะสิน และเก็จมณี วรรธนะสิน โดยมีน้องชายร่วมมารดา 2 คนได้แก่ จักรภัทร วรรธนะสิน ชื่อเล่น เจ้าขุน (9 มิถุนายน 2546) , จักร วรรธนะสิน ชื่อเล่น เจ้าสมุทร (14 กุมภาพันธ์ 2548) ตามลำดับ และมีพี่สาวต่างมารดาอีก 1 คน ได้แก่ เจด้า ณ ลำเลียง ชื่อเล่น เจด้า (21 เมษายน 2541) โดยที่เจ้านายนั้นนับถือศาสนาคริสต์นิกายโปรเตสแตนต์
เขตปลอดทหารเกาหลี
เขตปลอดทหารเกาหลี (, DMZ; ) เป็นแผ่นดินที่วิ่งตัดคาบสมุทรเกาหลี จัดตั้งขึ้นตามบทบัญญัติแห่งความตกลงการสงบศึกเกาหลีเพื่อใช้เป็นเขตกันชนระหว่างสาธารณรัฐประชาธิปไตยประชาชนเกาหลี (เกาหลีเหนือ) กับสาธารณรัฐเกาหลี (เกาหลีใต้) ในปี 1953 เขตปลอดทหารเป็นแนวกั้นชายแดนซึ่งแบ่งคาบสมุทรเกาหลีออกเป็นเกือบเท่า ๆ กัน มีความยาว 250 กิโลเมตร และกว้าง 4 กิโลเมตร
ในเขตปลอดทหารเกาหลีเป็นที่ประชุมระหว่างสองประเทศในพื้นที่ความมั่นคงร่วมเล็ก ๆ ใกล้ปลายด้านตะวันตกของเขต อันเป็นที่จัดการเจรจา มีอุบัติการณ์ต่าง ๆ ทั้งในและรอบเขตปลอดทหารเกาหลี โดยทั้งสองฝ่ายสูญเสียทหารและพลเรือน
ซิลิคอนคาร์ไบด์
ซิลิคอนคาร์ไบด์ () หรือ คาร์บอรันดัม (carborundum) เป็นสารประกอบที่มีสูตรเคมีคือ SiC ในรูปบริสุทธิ์ไม่มีสี แต่มีสีเขียวถึงดำจากการปนเปื้อนธาตุเหล็ก ซิลิคอนคาร์ไบด์มีรูปแบบผลึกกว่า 250 แบบ แต่พบมากที่สุดในรูปแอลฟา (α-SiC) ซึ่งมีโครงสร้างผลึกแบบหกเหลี่ยม ก่อตัวที่อุณหภูมิสูงกว่า 1700 °C และรูปบีตา (β-SiC) ซึ่งเป็นโครงสร้างแบบซิงก์เบลนด์ ก่อตัวที่อุณหภูมิต่ำกว่า 1700 °C ในธรรมชาติพบในแร่มอยซาไนต์ แต่สามารถสังเคราะห์ได้จากกระบวนการอะคีสัน
ซิลิคอนคาร์ไบด์มีคุณสมบัตินำความร้อนและทนอุณหภูมิสูง มีความแข็งตามมาตราโมสที่ 9-9.5 จึงนิยมใช้เป็นสารกึ่งตัวนำ, วัสดุขัดถู, วัสดุทนความร้อนสูงและการกระแทก
วยาเชสลาฟ ทิคโฮนอฟ
วยาเชสลาฟ วาซีลเยวิช ทิคโฮนอฟ () เป็นนักแสดงภาพยนตร์ชาวโซเวียต และ รัสเซีย ทิคโฮนอฟเป็นที่รู้จักในบทสายลับโซเวียต สตีร์ลิตซ์ ในมินิซีรีสเรื่อง "เซมนัดซัตมกโนเวนีย์เวสนืย" ทิคโฮนอฟได้รับรางวัลจากรัฐมากมายร่วมถึงได้รับลำดับเกียรติ ศิลปินของประชาชนสหภาพโซเวียต (1974) และ วีรชนแรงงานแห่งสังคมนิยม (1982)
YOUniverse จักรวาลเธอ
YOUniverse จักรวาลเธอ เป็นละครเว็บซีรีส์ 4 ตอนจบ ผลิตโดย จีเอ็มเอ็มทีวี ออกอากาศทางเฟซบุ๊ก, ไลน์ทีวี และยูทูบ : GMMTV เวลา 18:00 น. โดยเริ่มตอนแรกวันที่ 24 เมษายน พ.ศ. 2561 และออกอากาศตอนจบในวันที่ 3 พฤษภาคม พ.ศ. 2561 และออกอากาศซ้ำทางโทรทัศน์ (รีรัน) ทางช่องจีเอ็มเอ็ม 25 เมื่อวันอาทิตย์ที่ 6 พฤษภาคม พ.ศ. 2561 เวลา 11:00 - 12:00 น.
เรื่องราวของ 4 คน 4 ทฤษฎีความรัก ที่จะพากันโคจรในจักรวาลเธอ
ไนต์ (กรภัทร์ เกิดพันธุ์) และซัน (พลอยชมพู ศุภทรัพย์) ความรักของคนแปลกหน้าที่โลกหมุนเขาสองคนมาเจอกัน ทำให้ไนต์ได้ออกไปสำรวจดินแดนใหม่ ๆ ที่เขาไม่เคยพบเจอมาก่อนในจักรวาลของซัน
เอิร์ธ (วชิรวิชญ์ เรืองวิวรรธน์) และนิก (อภิชญา แซ่จัง) เพื่อนสนิท...ที่ทำให้ใจเต้นแรง ทั้งสองได้หมุนอยู่ในวงโคจรซึ่งกันและกันมานาน จนวันหนึ่งทั้งสองพบว่าวงโคจรนั้นได้มีการเปลี่ยนแปลง
มาดูว่า คน 4 คน- 2 คู่ จะอยู่ในวงโคจรของกันและกันได้ยังไง และทฤษฎีไหนที่จะทำให้เขาได้เข้าไปในจักรวาลของเธอ
เจสสิกา แคปชอว์
เจสสิกา บรูค แคปชอว์ กาวีแกน (, เกิด 9 สิงหาคม 1976) หรือชื่อในวงการว่า เจสสิกา แคปชอว์ เป็นนักแสดงหญิงชาวอเมริกัน มีชื่อเสียงจากบทบาทเจมี สตริงเจอร์ในเดอะแพรกทิส และ พญ. แอริโซนา รอบบินส์จากละครแพทย์ของเอบีซี "แพทย์มือใหม่ หัวใจเกินร้อย" ("Grey's Anatomy") เริ่มรับบทในฤดูกาลที่ 5 เป็นศัลยแพทย์ประจำและหัวหน้ากุมารศัลยศาสตร์คนใหม่ เดิมสัญญาจะปรากฏตัวสามตอน แต่มีการต่ออายุสัญญาของแคปชอว์จนจบฤดูกาลที่ 5 และเป็นนักแสดงประจำของซีรีย์ในฤดูกาลที่ 6
จันทรคุปต์ ศึกรักชิงบัลลังก์
จันทรคุปต์ ศึกรักชิงบัลลังก์ () เป็นละครโทรทัศน์ภาษาฮินดี ออกอากาศครั้งแรกทางช่อง ประเทศอินเดีย เมื่อวันที่ 10 ตุลาคม พ.ศ. 2559 - 10 พฤศจิกายน พ.ศ. 2560 อำนวยการสร้างโดย ผู้จัดละครและภาพยนตร์มากฝีมือที่ฝากผลงานไว้มากมาย เช่น นาคิน , อัคบาร์ จอมจักรพรรดิอินเดีย ฯลฯ และกำกับการแสดงโดย ราจาน คูมาร์ ซิงค์ นำแสดงโดย "ราจาต โทกัส" นักแสดงชื่อดังจาก อัคบาร์ จอมจักรพรรดิอินเดีย รับบท พระเจ้าจันทรคุปต์ และนักแสดงหญิงมากความสามารถ "ชวีต้า บาสุ ปราซาด" รับบท พระนางนันทินี ซึ่งทั้งคู่ได้รับรางวัลนักแสดงนำชายและหญิงยอดเยี่ยมจากงานประกาศผลรางวัล Star Parivaar Awards 2017 ร่วมด้วย "ซิดดห์าธ นิกัม" นักแสดงวัยรุ่นสุดฮอตจาก อโศกมหาราช รับบท ราชกุมารพินทุสาร
ละครเรื่องนี้มีการซื้อลิขสิทธิ์ไปออกอากาศในหลายประเทศ เช่น ศรีลังกา อินโดนีเซีย ในส่วนของประเทศไทย ออกอากาศทาง ช่อง 3 แฟมิลี (ช่อง 13) ออกอากาศตอนแรกวันที่ 10 พฤษภาคม พ.ศ. 2561 ทุกวันจันทร์ – พฤหัสบดี เวลา 19.15 – 20.15 น. และวันศุกร์ เวลา 19.00 -20.00 น.โดยมีเพลงประกอบละครภาคภาษาไทยชื่อเพลง "ยอมหมดใจ" ขับร้องโดย มาเรียม เกรย์ อัลคาลาลี่ (มาเรียม B5)
เรื่องราวเกี่ยวกับพระราชประวัติของ "พระเจ้าจันทรคุปต์" จอมกษัตริย์นักรบผู้รวบรวมอินเดียให้เป็นปึกแผ่นพระองค์แรก ปฐมกษัตริย์แห่งราชวงศ์เมารยะ พระอัยกาของ "พระเจ้าอโศกมหาราช" ทั้งเส้นทางจากสามัญชนสู่ราชบัลลังก์ หลังจากต้องพลัดพรากกับพระมารดาร่วม 10 กว่าปี โดยการค้นพบของ เรื่องราวความรักระหว่างพระเจ้าจันทรคุปต์และพระนางนันทินี ราชธิดาแห่ง ท่ามกลางการแก้แค้นที่พระเจ้ามหาปัทมะนันทะสังหารพระบิดาและลักพาตัวพระมารดาของพระเจ้าจันทรคุปต์ การโค่นราชบัลลังก์พระราชบิดาของนันทินี สงครามการขยายอาณาเขต ตลอดจนเรื่องราวความรักของราชกุมารพินทุสาร และชายาเอกทั้ง 2 พระองค์ คือ ราชกุมารีจารุมาตี (บางเรื่องแทนนามว่า จารุมิตรา) และ
สำหรับบทพระนางนันทินีนั้นเป็นตัวละครสมมติที่เขียนขึ้น โดยอิงพระอุปนิสัยของ พระราชมารดาของพระเจ้าพินทุสาร เนื่องจากในข้อมูลเชิงประวัติศาสตร์กล่าวว่าพระเจ้าจันทรคุปต์มีชายา 2 พระองค์ คือ พระนางทุรฮารา และบุตรีของ กษัตริย์แห่งกรีก (ในละครมักจะแทนชื่อว่า พระนางเฮเลน่า) ไม่มีข้อมูลยืนยันว่ามีชายาองค์อื่นอีกหรือไม่ แต่อย่างไรก็ดี มีการค้นพบข้อมูลบันทึกฉบับหนึ่งของชาวกรีก ระบุว่าพระเจ้าปัทมะนันทะมอบราชธิดานามว่า "นิดารัตน์" (Nidarus) แก่พระเจ้าจันทรคุปต์
ยูรี นีคูลิน
ยูรี วลาดีมีโรวิช นีคูลิน () เป็นนักแสดงและตัวตลกชาวรัสเซีย-โซเวียต เป็นรู้จักอย่างดีในภาพยนตร์เรื่อง "Dog Barbos and Unusual Cross" (1961)
นีคูลินได้รับรางวัลศิลปินของประชาชนสหภาพโซเวียตในปี ค.ศ. 1973 และวีรชนแรงงานแห่งสังคมนิยมในปี ค.ศ. 1990 นอกจากนี้ เขายังได้รับรางวัลจากรัฐมากมายรวมถึงได้รับเครื่องอิสริยาภรณ์เลนิน 2 ครั้งในตลอดชีวิตของเขา
นีคูลินเกิดในช่วงหลังสงครามกลางเมืองของรัสเซีย ในสโมเลนสค์ทางตะวันตกของรัสเซีย แม่ของเขาชื่อ ลิเดีย อีวานอฟนา นีคูลินา (Лидия Ивановна Никулина) เป็นเจ้าของกิจการอู่ซ่อมรถยนต์ และพ่อของเขา วลาดีมีร์ อันเดรเยวิช (Владимир Андреевич) เป็นนักเขียนบทละครเสียดสีสังคม
นีคูลินได้ร่วมรบกับกองทัพแดงในสงครามฤดูหนาวกับฟินแลนด์ และสงครามโลกครั้งที่ 2 กับเยอรมนี หลังจากปลดประจำการ เขาพยายามเข้าเรียนการแสดงในสถาบันภาพยนตร์แห่งชาติและสถาบันการศิลปะการแสดงแห่งชาติแต่ไม่สามารถเข้าเรียนได้ จึงไปสมัครเป็นพนักงานฝึกหัดของคณะละครสัตว์มอสโก
รายการจัดตัวเอง
รายการจัดตัวเอง () เป็นรายการที่มีการจัดการลำดับความสำคัญขององค์ประกอบภายในรายการด้วยตัวเอง โดยที่อิงจากการวิเคราะห์พฤติกรรมในการจัดตัวเองเพื่อปรับปรุงเวลาในการเข้าถึงข้อมูลโดยเฉลี่ย
ซี่งมีจุดมุ่งหมาย ของรายการจัดตัวเอง คือ ปรับปรุงประสิทธิภาพของการค้นหาเชิงเส้นด้วยการย้ายรายการที่เข้าถึงบ่อยไปอยู่ที่บริเวณหัวของรายการ
กรณีที่ข้อมูลหรือโหนดที่ต้องการเข้าถึงนั้นเป็นส่วนหัวของข้อมูล ซึ้งจะทำให้มีความซับซ้อนเป็น formula_1
กรณีที่ข้อมูลหรือโหนดที่ต้องการเข้าถึงนั้นเป็นส่วนท้ายของข้อมูล หรือไม่มีอยู่ในรายการ ซึ้งจะทำให้มีความซับซ้อนที่มีการทำงานแบบเชิงเส้นเป็น formula_2   ไม่ว่าจะทำการเข้าถึงข้อมูลที่ตำแหน่งใดใด ก็จะทำการย้ายข้อมูลนั้นไปไว้ต้นรายการเสมอ
  สามารถปรับรูปแบบการเข้าถึงข้อมูลได้อย่างรวดเร็ว
จะจัดลำดับความสำคัญของข้อมูลนั้นได้ยาก
def move2front(array,user):
จากโค้ดในบรรทัดที่ 3 และ6 มีความซับซ้อนเป็น formula_2 จึงทำให้ best case และ worst case โค้ดมีความซับซ้อน formula_2 เหมือนกัน
ข้อมูลแต่ละตำแหน่งจะมีการเก็บค่าจำนวนครั่งในการเข้าถึงข้อมูลนั้นจากนั้นจะมีการเรียงลำดับข้อมูลใหม่ตามความถี่ที่เข้าถึงข้อมูล ซึ่งวิธีการนี้ต้องใช้พื้นที่เพิ่มเติมในการจัดเก็บข้อมูล
  ท้อนให้เห็นถึงรูปแบบการเข้าถึงข้อมูลที่แท้จริงให้สมจริงมากขึ้น
ต้องมีพื้นที่เพิ่มในการเก็บจำนวนที่นับ และปรับตัวให้เข้ากับการเปลี่ยนแปลงอย่างรวดเร็วได้ค่อนข้างยาก
def freqCount(array,user,memory):
จากโค้ดในบรรทัดที่ 3 และ8 มีความซับซ้อนเป็น formula_2 จึงทำให้ best case โค้ดมีความซับซ้อน formula_2 และ worst case โค้ดมีความซับซ้อน formula_7เพราะมี 2-nested loop
ไม่ว่าจะทำการเข้าถึงข้อมูลที่ตำแหน่งใดใด ก็จะทำการย้ายข้อมูลนั้นปางหน้าเสมอ
  ใช้งานง่ายและใช้หน่วยความจำน้อย
ต้องเข้าถึงหลายข้อมูลเพื่อที่จะย้ายเพียงครั้งเดียว และใช้เวลามากเมื่อข้อมูลที่ต้องการมีตำแหน่งอยู่ไกล
def transpose(array,user):
จากโค้ดในบรรทัดที่ 2 มีความซับซ้อนเป็น formula_2 จึงทำให้ best case และ worst case โค้ดมีความซับซ้อน formula_2 เหมือนกัน
ธรณีวิทยาทางทะเล
ธรณีวิทยาทางทะเล คือการศึกษาเกี่ยวกับประวัติศาสตร์และโครงสร้างของพื้นมหาสมุทรและศึกษาเกี่ยวข้องกับธรณีฟิสิกส์, ธรณีเคมี, ตะกอนวิทยาและบรรพชีวินวิทยาที่ค้นคว้าวิจัยและหาข้อมูลเกี่ยวกับพื้นมหาสมุทรและชายฝั่ง ธรณีสัณฐานวิทยาเป็นส่วนหนึ่งในสาขาของธรณีฟิสิกส์และสมุทรศาสตร์กายภาพ
การศึกษาเกี่ยวกับธรณีวิทยาทางทะเลมีความสำคัญมากในการหาข้อมูลและหลักฐานสำคัญเกี่ยวการขยายตัวของพื้นทะเลและเปลือกโลกในช่วงหลังสงครามโลกครั้งที่สองเนื่องจากทะเลลึกเป็นพื้นที่สุดท้ายที่ยังไม่ได้ทำการสำรวจและทำแผนที่โดยละเอียดจึงต้องเริ่มมีการสำรวจเพื่อวัตถุประสงค์ทางทหาร (เรือดำน้ำ) วัตถุประสงค์ทางเศรษฐกิจ (ปิโตรเลียมและเหมืองแร่โลหะ) และวัตถุประสงค์ด้านการวิจัย
วงแหวนแห่งไฟรอบมหาสมุทรแปซิฟิกกับการปะทุของภูเขาไฟและกิจกรรมเกี่ยวกับแผ่นดินไหวเป็นภัยคุกคามที่ใหญ่หลวง การที่จะสามารถเตือนภัยล่วงหน้าเกี่ยวกับเหตุการณ์ร้ายแรงเหล่านี้จะต้องมีข้อมูล, รายละเอียดเพิ่มเติมเกี่ยวกับธรณีวิทยาทางทะเลและสภาพแวดล้อมของชายฝั่งและหมู่เกาะรูปโค้ง
การศึกษาชายฝั่ง การผุพัง การตกตะกอนของทะเลลึกและการละลายของแคลเซียมคาร์บอเนตในสภาพแวดล้อมทางทะเลต่าง ๆ มีผลกระทบที่สำคัญต่อการเปลี่ยนแปลงสภาพภูมิอากาศโลก
การศึกษาและการค้นพบเทือกเขากลางสมุทรและปล่องแบบน้ำร้อนครั้งแรกในทะเลแดงและต้อมาที่เทือกเขากลางสมุทรแปซิฟิกตะวันออกและเทือกเขากลางมหาสมุทรแอตแลนติกทำให้กลายเป็นพื้นที่สำคัญในการวิจัยธรณีวิทยาทางทะเล อิกซ์ตรีโมไฟล์ซึ่งเป็นสิ่งมีชีวิตที่เติบโตได้ดีในภาวะสุดขั้วในปล่องแบบน้ำร้อนทำให้เกิดความเข้าใจใหม่ว่าสิ่งมีชีวิตบนโลกอาจเริ่มต้นจากสภาพแวดล้อมเช่นนี้
ร่องลึกก้นสมุทรเป็นภูมิประเทศที่มีลักษณะยาว แคบ และโค้ง และถือว่าเป็นส่วนของมหาสมุทรที่ลึกที่สุด ร่องลึกก้นสมุทรมาเรียนาเป็นร่องลึกก้นสมุทรที่ลึกที่สุดในโลก เป็นร่องลึกที่เกิดจากแผ่นแปซิฟิกมุดตัวลงไปใต้แผ่นทะเลฟิลิปปิน
กองทัพน้อยเชโกสโลวาเกียที่ 1 ในสหภาพโซเวียต
กองทัพน้อยกองทัพเชโกสโลวาเกียที่ 1 (, ) เป็นกองกำลังทหารของกองทัพพลัดถิ่นเชโกสโลวาเกีย กองทัพต่อสู้บนแนวรบด้านตะวันออกเคียงบ่าเคียงไหลกับกองทัพแดงแห่งสหภาพโซเวียตในสงครามโลกครั้งที่สอง กองทัพน้อยเป็นกองกำลังที่ใหญ่ที่สุดของหน่วยเชโกสโลวักที่ต่อสู้ในด้านโซเวียตในแนวรบด้านตะวันออก
กองทัพน้อยกองทัพเชโกสโลวาเกียที่ 1 ก่อตั้งขึ้นในเมือง Buzuluk ในเทือกเขายูรัลเป็นครั้งแรกที่หน่วยสัมพันธมิตรต่อสู้เคียงข้างกองทัพแดงในดินแดนโซเวียต กองทัพถูกสร้างขึ้นจากอดีตสมาชิกของเชโกสโลวักลีเจียน, พลเมืองเชโกสโลวัก (ส่วนใหญ่อพยพ) ที่อาศัยอยู่ในสหภาพโซเวียต, เชลยสงครามสโลวักและผู้แปรพักตร์ และ Volhynian Czechs (พลเมืองโซเวียตที่เป็นชาวเช็กโดยกำเนิด) พลโท ลุดวีก สโวโบดา ได้รับการแต่งตั้งให้เป็นผู้บัญชาการหน่วยเมื่อวันที่ 15 กรกฎาคม 1942
แม้จะมีแผนการของผู้นำทางการเมืองของเชโกสโลวาเกียผู้ซึ่งตั้งใจจะรักษากองทัพไว้เพื่อช่วยในการปลดปล่อยเชโกสโลวาเกียในอนาคต เจ้าหน้าที่กองพันพยายามที่จะนำหน่วยเข้าต่อสู้โดยเร็วที่สุด หลังจากส่งจดหมายส่วนตัวถึงโจเซฟ สตาลินแล้ว ในที่สุดกองทัพน้อยก็ประสบความสำเร็จและกองทัพถูกส่งเข้าปฏิบัติงาน โดยมีส่วนร่วมในการต่อสู้ป้องกันในยุทธการที่โซโคโลโว ซึ่งเป็นส่วนหนึ่งของยุทธการที่คาร์คอฟครั้งที่ 3 ในเดือนมีนาคม 1943 ในเวลานั้นกองทัพเป็นหนึ่งในกองพันทหารราบติดอาวุธที่ดีที่สุดในแนวรบด้านตะวันออก อย่างไรก็ตามกองทัพขาดอาวุธต่อต้านรถถังและปืนใหญ่อย่างหนักซึ่งเป็นอุปสรรคต่อการสนับสนุนหน่วยโซเวียต ด้วยเหตุนี้ในระหว่างการสู้รบกองทัพได้รับความเสียหายอย่างหนักจากการโจมตีโดยกองพลยานเกราะเยอรมันและถูกถอนออกจากแนวหน้า
ในเดือนพฤษภาคมปี 1943 ส่วนที่เหลือของกองพันสนามอิสระเชโกสโลวาเกียที่ 1 และกรมทหารสำรองเชโกสโลวาเกียที่ 1 ได้รับการจัตตั้งขึ่นใหม่เป็นกองพลอิสระน้อยเชโกสโลวาเกียที่ 1 โดยที่มีชาว Rusyn และ ยูเครนเป็นกำลังเสริม และ นักโทษที่ได้รับการปล่อยตัวออกมาจากกูลัค กองพลน้อยมีบทบาทสำคัญในยุทธการที่เคียฟปี 1943 และกองกำลังของเชโกสโลวาเกียถึอเป็นหน่วยแรก ๆ ที่ไปถึงใจกลางของเมืองหลวงของยูเครน กองพลน้อยได้รับความเสียหายเล็กน้อยโดยเสียชีวิตและสูญหาย 33 นาย ได้รับบาดเจ็บ 82 นาย ในขณะที่กองกำลังมีกำลังทั้งหมด 3,348 นาย
วิคทูอาเลียนมาคท์
วิคทูอาเลียนมาคท์ หรือ ตลาดวิคทูอาเลียน () เป็นตลาดขายอาหารและจัตุรัสใจกลางนครมิวนิก ประเทศเยอรมนี มีแผงขายสินค้ากว่า 140 แผงบนพื้นที่กว่า 22,000 ตารางเมตร มีทั้งแผงขายดอกไม้ ผลไม้ สัตว์ปีก เครื่องเทศ เนยแข็ง ปลา น้ำผลไม้ และอื่น ๆ ร้านค้าส่วนใหญ่เปิดทำการในวันจันทร์ถึงวันเสาร์ 8 โมงเช้าถึง 2 ทุ่ม ก่อนเวลาปิดร้านไม่นาน มักจะมีชั่วโมงลดราคาพิเศษทั้งดอกไม้ อาหาร และเบเกอรี ตลาดแห่งนี้เปิดขึ้นในปี ค.ศ. 1807 ตามพระบัญชาของพระเจ้ามัคซีมีลีอานที่ 1 โยเซ็ฟแห่งบาวาเรีย
การรวมชาติอิตาลี
การรวมชาติอิตาลี () หรือ ริซอจิเมนโต ความเคลื่อนไหวทางการเมืองและทางสังคมโดยบรรดารัฐต่าง ๆ เพื่อรวมกันเป็น ราชอาณาจักรอิตาลี ใน คริสต์ศตวรรษที่ 19 โดยเริ่มต้นพร้อมกับ การประชุมใหญ่แห่งเวียนนา ใน ค.ศ. 1815 และเป็นผลสำเร็จใน ค.ศ. 1871 เมื่อ กรุงโรม ได้เป็นเมืองหลวงของราชอาณาจักรอิตาลี
มณฑลไต้หวัน (ประเทศจีน)
สาธารณรัฐประชาชนจีนอ้างสิทธิ์เกาะไต้หวันเป็นดินแดนส่วนหนึ่งภายใต้รัฐธรรมนูญเป็นมณฑลไต้หวัน สื่อจีนแผ่นดินใหญ่ปกติเรียก บริเวณไต้หวัน หรือพื้นที่ไต้หวัน
ประเทศจีนไม่เคยบริหารราชการแผ่นดินไต้หวัน มณฑลไต้หวันร่วมสมัยทั้งหมดปัจจุบันบริหารราชการแผ่นดินโดยรัฐบาลสาธารณรัฐจีน แผนที่ที่จีนจัดพิมพ์ (และแหล่งอื่น ๆ ที่รับทัศนะของประเทศจีน) แสดงมณฑลไต้หวันพร้อมกับเขตแดนก่อนปี 1949 ว่าเป็นส่วนหนึ่งของประเทศจีน
จอห์น โฮลดิง
จอห์น โฮลดิง () เป็นนักธุรกิจ, นักการเมืองชาวอังกฤษจากเมืองลิเวอร์พูล และเป็นที่รู้จักกันดีในฐานะที่เขาเป็นผู้ก่อตั้งสโมสรฟุตบอลลิเวอร์พูล
เขาเกิดในครอบครัวนักธุรกิจจากเมืองลิเวอร์พูล จบการศึกษาจากวิทยาลัยลิเวอร์พูล จากนั้นเขาลงสมัครเลือกตั้งเป็นนากเทศมนตรีเมืองลิเวอร์พูล และชนะการเลือกตั้งอีกด้วยในนามพรรคอนุรักษนิยม เมื่อปี พ.ศ. 2440 นอกจากนี้ยังเป็นสมาชิกองค์กรฟรีเมสัน ด้วยเลขประจำตัว 2215
และเขาเป็นที่รู้จักกันดีในฐานะเป็นผู้ก่อตั้งสโมสรฟุตบอลลิเวอร์พูล สโมสรฟุตบอลที่ได้ชื่อว่าประสบความสำเร็จที่สุดในอังกฤษ ได้รับการก่อตั้งเมื่อวันที่ 3 มิถุนายน พ.ศ. 2445
เขาเสียชีวิตเมื่อวันที่ 17 มีนาคม พ.ศ. 2445 ณ เมืองซิเม ประเทศฝรั่งเศส รวมอายุได้ 69 ปี
จังหวัดฮีลากังซามาร์
จังหวัดฮีลากังซามาร์ (วาไร: Norte san Samar; ) เป็นจังหวัดในเขตซีลางังคาบีซายาอัน ประเทศฟิลิปปินส์ ตั้งอยู่ทางตอนเหนือของเกาะซามาร์ เมืองศูนย์กลางคือคาตาร์มัน (จังหวัดฮีลากังซามาร์)‎ มีอาณาเขตติดกับจังหวัดซามาร์และซีลางังซามาร์ทางทิศใต้ ติดกับช่องแคบซันเบร์นาร์ดิโนและจังหวัดซอร์โซโกนทางทิศตะวันตกเฉียงเหนือ ติดกับทะเลฟิลิปปินทางทิศตะวันออก และติดกับทะเลซามาร์ทางทิศตะวันตก
จักรพรรดินีเฉินเจี่ยว
จักรพรรดินีเฉินอู่ หรือ อดีตจักรพรรดินีเฉิน () จักรพรรดินีองค์แรกของ จักรพรรดิฮั่นอู่ ดำรงพระยศเมื่อ 141 ปีก่อนคริสตกาลตรงกับ พ.ศ. 403 ก่อนจะถูกปลดเมื่อ 130 ปีก่อนคริสตกาลหรือ พ.ศ. 414 เนื่องจากใช้ไสยศาสตร์มนต์ดำและสิ้นพระชนม์ในปีเดียวกัน
จังหวัดซีลางังซามาร์
จังหวัดซีลางังซามาร์ (วาไร: "Sinirangan Samar"; เซบัวโน: "Sidlakang Samar"; ) เป็นจังหวัดในเขตซีลางังคาบีซายาอัน ประเทศฟิลิปปินส์ ครอบคลุมพื้นที่ทางตะวันออกของเกาะซามาร์ เมืองศูนย์กลางคือโบโรงกัน มีอาณาเขตติดต่อกับจังหวัดฮีลากังซามาร์ทางทิศเหนือ และติดกับจังหวัดซามาร์ทางทิศตะวันตก ติดกับทะเลฟิลิปปินทางทิศตะวันออก และติดกับอ่าวเลเตทางทิศใต้ จึงทำให้เป็นจังหวัดที่ประสบพายุไต้ฝุ่นอยู่บ่อยครั้ง
ภายในจังหวัดมีสนามบินอยู่หนึ่งแห่งคือท่าอากาศยานโบโรงกัน ซึ่งมีเพียงสายการบินสกายเจ็ตที่ให้บริการเที่ยวบินไปยังมะนิลา ส่วนการขนส่งทางบกก็มีรถโดยสารขนาดเล็ก รถตู้ วิ่งจากเมืองตักโลบันมายังเมืองในจังหวัดนี้ ส่วนการเดินทางโดยรถโดยสารประจำทางจากโบโรงกันไปยังมะนิลานั้น รถโดยสารจะลงเรือข้ามฟาก และขึ้นบกอีกครั้งที่ท่าเรือตักโลบัน แล้วจึงเดินทางต่อไป
ควาซี ออคเยเร วไรเอดท์
ควาซี ออคเยเร วไรเอดท์ (เกิดวันที่ 10 กรกฎาคม ค.ศ. 1994) เป็นนักฟุตบอลชาวกานา-เยอรมัน ปัจจุบันลงเล่นตำแหน่งกองหน้าให้กับสโมสรฟุตบอลบาเยิร์นมิวนิก เขาลงเล่นนัดแรกให้กับสโมสรเมื่อวันที่ 25 ตุลาคม ค.ศ. 2017 โดยลงมาเป็นตัวสำรองในนาทีที่ 101 แทนที่ของเตียโก อัลกันตารา ในนัดที่ออกไปเยือนแอร์เบ ไลพ์ซิจ ในรอบที่สองของเดเอฟเบโพคาล ฤดูกาล 2017–18 นัดนั้นจบลงด้วยผลเสมอ 1–1 หลังต่อเวลาพิเศษ และเป็นบาเยิร์นมิวนิกที่ชนะลูกโทษ 5–4
สนามกีฬาอากรอน
สนามกีฬาอากรอน () หรือเดิมชื่อ สนามกีฬาออมนีไลฟ์ และ สนามกีฬาชีวาส () เป็นสนามฟุตบอลตั้งอยู่ที่รัฐฮาลิสโก ประเทศเม็กซิโก เป็นสนามเหย้าของสโมสรฟุตบอลกัวดาลาจาร่า มีความจุที่นั่งทั้งสิ้น 46,232 ที่นั่ง สนามแห่งนี้เริ่มก่อสร้างในเดือนกุมภาพันธ์ ค.ศ. 2004 แต่เนื่องจากปัญหาทางการเงินและปัญหาอื่น ๆ การก่อสร้างจึงล่าช้าหลายปี แต่ก็เปิดใช้งานได้ใน ค.ศ. 2010
สนามแห่งนี้เคยใช้เป็นสนามในการแข่งขันกีฬาระดับนานาชาติมาแล้ว อย่างเช่น โกปาลีเบร์ตาโดเรส 2010 รอบชิงชนะเลิศ ในนัดแรก และพิธีเปิด และ พิธีปิดการแข่งขันแพนอเมริกันเกมส์ 2011 และฟุตบอลโลกเยาวชนอายุไม่เกิน 17 ปี 2011
วีวิชยูอะเมอรีคริสต์มาส
วีวิชยูอะเมอรีคริสต์มาส () เป็นเพลงคริสต์มาสที่ได้รับความนิยมอย่างมากจากสหราชอาณาจักร
ความเป็นมาของเพลงคริสต์มาสนี้ ไม่มีหลักฐานที่แน่ชัด แต่ได้รับการสันนิษฐานจากเดวิส กิลเบิร์ต และวิลเลียม ซันเดย์ ว่าอาจมีที่มาจากวรรณกรรมเรื่องซิสเวสเตอร์ หรือมาจากวรรณกรรมฮุกส์ แต่หนังสือนิวออกซฟอร์ดบุ๊คออฟคลารอล ที่ตีพิมพ์ในปี พ.ศ. 2535 ได้บอกว่าไม่ได้มีที่มาจากวรรณกรรม แต่เป็นเพลงดั้งเดิมประเทศอังกฤษอยู่แล้ว
อย่างไรก็ตามในปี พ.ศ. 2478 เพลงนี้ได้รับการเผยแพร่โดยอาเธอร์ วาร์เดล วาทยากรชาวอังกฤษ โดยใช้ชื่อเพลงว่า "ไอวิชยูอะเมอรีคริสต์มาส" โดยเขามอบหมายให้นักศึกษาสาขาการแสดงจากมหาวิทยาลัยบริตันร่วมร้องประสานเสียงและออกสู่สายตามวลชนในวันที่ 6 ธันวาคม พ.ศ. 2478
} (ร้องซำนะค่ะ) 👌
ปฏิญญาพันมุนจ็อม
ปฏิญญาพันมุนจ็อมสำหรับสันติภาพ ความรุ่งเรือง และความเป็นเอกภาพของคาบสมุทรเกาหลี () ปฏิญญาที่ลงนามระหว่างผู้นำสูงสุดของเกาหลีเหนือกับประธานาธิบดีเกาหลีใต้เมื่อวันศุกร์ที่ 27 เมษายน พ.ศ. 2561 ระหว่างการประชุมสุดยอดระหว่างเกาหลี พ.ศ. 2561 โดยปฏิญญาฉบับนี้มุ่งหมายให้ผู้นำของเกาหลีเหนือและเกาหลีใต้ต้องดำเนินการเพื่อนำไปสู่การยุติสงครามเกาหลีเป็นการถาวร โดยในขณะที่ลงนามนั้น ทั้งสองประเทศอยู่ในภาวะสงบศึกนับตั้งแต่ พ.ศ. 2496 นอกจากนี้ยังนำไปสู่การปลดอาวุธนิวเคลียร์บนคาบสมุทรเกาหลี
พันมุนจ็อม
พันมุนจ็อม () หมู่บ้านที่ตั้งอยู่ในเมือง พาจู, จังหวัดคย็องกี ของ เกาหลีใต้ และ จังหวัดฮวังแฮเหนือ ของ เกาหลีเหนือ ซึ่งหมู่บ้านแห่งนี้มีความสำคัญเพราะเป็นที่ตั้งของ เขตปลอดทหารเกาหลี พรมแดนทางเหนือโดยพฤตินัยระหว่างเกาหลีเหนือและเกาหลีใต้ นอกจากนี้ยังเป็นที่ลงนามใน ความตกลงการสงบศึกเกาหลี เพื่อยุติสงครามเกาหลีเป็นการชั่วคราวเมื่อ ค.ศ. 1953 ซึ่งยังมีผลอยู่จนถึงปัจจุบัน